
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL TEISĖS AKTŲ PROJEKTŲ ANTIKORUPCINIO VERTINIMO
2014 m. liepos 23 d. Nr.AT- 723
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2014 m. kovo 12 d. nutarimu Nr. 243 patvirtintų Teisės aktų projektų antikorupcinio vertinimo taisyklių 3 ir 4 punktais,

pavedu:

1. Vykdyti savivaldybės administracijos skyrių vedėjams skyriaus specialistų parengtų teisės aktų projektų antikorupcinį vertinimą.
2. Vykdyti savivaldybės administracijos skyriaus vyriausiajam specialistui teisės aktų projektų antikorupcinį vertinimą, kai teisės akto projekto rengėjas yra skyriaus vedėjas.
3. Vykdyti savivaldybės administracijos vyriausiajam specialistui Ramūnui Venslovaičiui teisės aktų projektų antikorupcinį vertinimą, kai teisės akto projekto rengėjai yra vyriausioji specialistė Evelina Domeikaitė-Dovydaitienė ir vyriausioji specialistė Danutė Jurgutienė.
4. Vykdyti savivaldybės administracijos Bendrojo skyriaus vyriausiajai specialistei Jūratei Šneideraitienei teisės aktų projektų antikorupcinį vertinimą, kai teisės akto projekto rengėjas yra vyriausiasis specialistas Ramūnas Venslovaitis.
5. Vykdyti savivaldybės administracijos Regioninės plėtros skyriaus vyresniajai specialistei teisės aktų projektų antikorupcinį vertinimą, kai teisės akto projekto rengėjas yra skyriaus vedėjas.
6. Teisės akto projekto antikorupcinis vertinimas atliekamas, jeigu rengiamame teisės akto projekte numatoma reguliuoti visuomeninius santykius, nurodytus Lietuvos Respublikos Korupcijos prevencijos įstatymo 8 straipsnio 1 dalyje. 
7. Teisės akto projekto antikorupcinį vertinimą atlikti per netrumpesnį negu 3 darbo dienų terminą.

